cyanic-selkie/wikianc huggingface dataset:
Gereformeerde kerk Bethlehem
Kerkbou
Bethlehem se kerkgebou is in 1947 opgerig. Ds. J.L. de Bruin het die hoeksteen op 4 Mei 1946 gelê. Die bouaannemer was Japie Maree en Seun, maar die argitek word nie op die steen vermeld nie. Die kerkgebou is in 1958 vergroot (die gemeente het weens die twee afstigtings toe net 190 belydende en 142 dooplidmate gehad), en die kerksaal is agt jaar later langs die kerk opgerig. Ds. Jan Visser het 'n nuwe gedenksteen op 18 Oktober 1958 onthul. Die bouaannemer van die vergroting was Martin Harris en Seuns.
Cameron Daddo
Cameron Daddo (gebore 7 Maart 1965) is 'n Australiese akteur, vervaardiger, en regisseur. Hy is bekend vir sy rolle in die rolprente Pterodactyl (2005) en Inland Empire (2006), en in die televisiereekse Hope Island (1999) en Andromeda (2000).
Ammoniumkarbonaat
Ammoniumkarbonaat is 'n sout met die formule.
Hierdie sout word dikwels vlugsout genoem omdat dit maklik ontbind:
As kristallyne vastestof is dit net as die monohidraat .1 bekend. Dit het 'n ortorombiese struktuur (ruimtegroep Pnma Z=4; a = 12.047 (3), b = 4.453 (1), c = 11.023 (3) Å en V = 591.3 (3) Å3 [ρberekend = 1281.8 (7) kg m−3] by T= 10 K.). Hierdie stof word op aarde byvoorbeeld in ghwano as die mineraal teschemacheriet aangetref. Maar dit is dalk volopper in die heelal, byvoorbeeld in primitiewe planetêre newels.
Daar is nog twee ternêre kristallyne fases bekend in die -- stelsel.
In oplossings word in ewewig karbamaatione gevorm en kommersiële produkte wat die naam "ammoniumkarbonaat" dra, bevat dikwels hoofsaaklik ammoniumkarbamaat.
Rijksuniversiteit Groningen
Die Universiteit Groningen (amptelik, Rijksuniversiteit Groningen) is ’n Nederlandse universiteit in Groningen in die provinsie Groningen. Die RuG is gestig in 1614, na Leiden is hulle die oudste universiteit in Nederland.
Dysidea spinosa
Dysidea spinosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1877 deur Hyatt.
Rosetta-ruimtetuig
[[Lêer:Trajectoire-Rosetta.svg|duimnael| Trajek van die Rosetta-ruimtetuig
]]
Die Rosetta-ruimtetuig was ’n ruimtetuig van die Europese Ruimteagentskap met ’n landingstuig, Philae, aan boord. Dit is op 2 Maart 2004 gelanseer met die doel om ná ’n 10 jaar lange reis die komeet 67P/Churyumov-Gerasimenko te bereik, daarom te wentel en die landingstuig te ontkoppel om daarop te land. Op 6 Augustus 2014 het die Rosetta, nadat dit 6,4 miljard kilometer afgelê het, uiteindelik sy bestemming bereik. In die proses het dit verskeie kere by die Aarde en Mars verbygeskuur om deur die slingervel-metode te versnel, sodat dit ’n snelheid soortgelyk aan die komeet s'n kon bereik.
Die tuig is genoem na die Rosettasteen, ’n stele van Antieke Egipte met ’n verordening in drie skryfstelsels. Die landingstuig is genoem na die Philae-obelisk, wat ’n tweetalige inskripsie bevat in Grieks en Egiptiese hiërogliewe.
Lillian Gish
Lillian Gish (14 Oktober 1893 – 27 Februarie 1993) was 'n Amerikaanse aktrise en skryfster. Sy was bekend vir haar rolle in die rolprente Way Down East (1920), Duel in the Sun (1946), The Night of the Hunter (1955), en The Whales of August (1987).
Rosetta-ruimtetuig
Philae
Gou was daar egter probleme toe besef is dat die Philae hom ná sy spronge op ’n plek onder ’n krans (of iewers) bevind waar daar bedroef min sonlig kom om sy batterye te herlaai. Daar is gewag om te kyk of die probleem op ’n manier omseil of te bowe gekom sou kon word. Die vooruitsigte het nie baie belowend gelyk nie, hoewel die klein snuffelaar net ná sy landing nog ’n stroom waardevolle inligting na die Aarde kon stuur. As sodanig is die landingsmaneuver as geslaag beskryf.
Philae is wel ook ontwerp om ’n gat in die komeet te boor sodat die samestelling daarvan ontleed sou kon word. Sulke inligting sou vir wetenskaplikes baie waardevol gewees het om die ontstaan van die Aarde en die heelal beter te verstaan. Sonder sonkrag in die Philae egter futloos.
Rosetta
Die reis met die Rosetta-omwentelingstuig het nietemin die hoofsending gebly. Dit het – in sy wentelbaan om Churyumov-Gerasimenko – die komeet van November 2014 tot Desember 2015 op sy reis om die Son vergesel. Dit het opnames gemaak van die veranderings wat die komeet ondergaan namate dit nader aan die Son beweeg en die Son se hitte daarop inwerk. Komete is konglomerate van ruimtepuin en ys wat soos "vuil sneeuballe" om die Son wentel in elliptiese bane wat hulle om die beurt baie ver en baie naby aan die Son bring. Dit is wanneer hulle naby aan die Son kom dat die ys begin verdamp en die damp baiemaal lang sterte vorm wat besonder skouspelagtig kan wees.
Omdat die komeet al hoe verder van die Son af beweeg in sy wentelbaan, sou die krag wat Rosetta se sonpanele opwek algaande te min geword het om die tuig doeltreffend te laat werk. Op 30 September 2016 is die Rosetta se sending beëindig deur dit in die Ma'at-streek van die komeet te laat land.
Alan Thicke
Alan Thicke (1 Maart 1947 – 13 Desember 2016) was 'n Kanadese akteur en skrywer. Hy was bekend vir sy rolle in die rolprente Raising Helen (2004), The Goods: Live Hard, Sell Hard (2009), en That's My Boy (2012), en in die televisiereeks Growing Pains (1985).
Warrenton, Oregon
Warrenton is 'n klein kusstad in Clatsop County, Oregon, Verenigde State. Die stad is vernoem na DK (Daniel Knight) Warren, 'n vroeë setlaar, en is hoofsaaklik 'n vissers- en bosbougemeenskap. Volgens die Amerikaanse sensus van 2010 was die bevolking 4 989.
Aardrykskunde
Warrenton, wat aan die noordwestelike uiterste van Oregon lê, is ongeveer 8 km wes van Astoria, oor die Youngsbaaibrug, wat oor 1300 m strek van die riviermonding van Youngsbaai aan die monding van die Columbiarivier.
Volgens die Amerikaanse sensusburo het die stad 'n totale oppervlakte van 45,74 km2 waarvan 33,07 km2 land en 12,67 km2 water is.
Klimaat
Die streek ervaar warm en droë somers, met gemiddelde maandelikse temperature benede 22 °C. Dit is gewoonlik bewolk of reënerig weens die nabyheid aan die see, maar ervaar tog 'n bietjie sonskyn. Volgens die Köppen-klimaatklassifikasie het Warrenton 'n warm somer Mediterreense klimaat, afgekort 'Csb' op klimaatkaarte.
Sensus in 2000
Volgens die sensus van 2000 was daar 4 096 mense, 1 621 huishoudings en 1 087 gesinne in die stad. Die bevolkingsdigtheid was 128,3 / vk.km.
Onderwys
Warrenton High School is 'n klein skooltjie met tussen 300 en 400 inskrywings. Warrenton Graadskool is 'n K-8-skool met 'n totale inskrywing van ongeveer 700 studente.
Neoschrammeniella castrum
Neoschrammeniella castrum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Neoschrammeniella en tot die familie Corallistidae. Die wetenskaplike naam van die spesie is die eerste keer geldig gepubliseer in 2005 deur Schlacher-Hoenlinger, Pisera & Hooper.
Peter Curtin
Peter Curtin (31 Januarie 1944 – 18 Mei 2014) was 'n Australiese akteur. Hy was bekend vir sy rolle in die rolprente Darkness Falls (2003) en Anacondas: The Hunt for the Blood Orchid (2004), en in die televisiereekse Prisoner (1979) en Zoo Family (1985).
Kyle Thomas
Kyle Thomas (gebore 23 Junie 1983) is 'n Kanadese akteur, vervaardiger, komponis, en regisseur. Hy is bekend vir sy rol in die rolprent The Valley Below (2014).
André Walters
André Walters (1940-) is 'n radio-omroeper, TV-persoonlikheid en skakelbeampte.
Biografie
Walters het in sy skoolloopbaan by nie minder as 12 skole skool gegaan nie, en het aan die Hoërskool Jan van Riebeeck in Kaapstad gematrikuleer. Hy het 'n BA-graad in Sielkunde en Engels aan die Universiteit van Stellenbosch behaal. Hy het ook 'n driejarige dramakursus voltooi.
Bydrae tot uitvoerende kunste
In sy vroeë jare het Walters 'n redelike hoeveelheid verhoogwerk gedoen. Hy het byvoorbeeld in 1959 'n rol in Our Town/Ons Dorp gespeel, teenoor Babs Laker in Hedda Gabler (CAPAB 1964) gespeel en "Armand" in Die Dame met die Kamelias vertolk, saam met Berdine Grünewald (1966).
Hy is egter miskien primêr bekend vir sy werk in radio en televisie. Sy eerste uitsaaiwerk was op die Afrikaanse radiodiens. As omroeper was hy 'n pionier van sowel Radio Goeie Hoop (in die 1960's) as Radio Port Natal. In 1979 is hy aangestel as bestuurder van SAUK Ondernemings.
Lilli Pilli
Geskiedenis
Lilli Pilli is vernoem na 'n inheemse soort Mirtebos wat die Lilly Pilly heet en op die punt groei. Thomas Holt (1811-88) was die aanvanklike eienaar van die grondgebied wat van Sutherland tot na Cronulla gestrek het, insluitende die punt. In 1840 het kaarte ook aangedui dat sowat 20 akker van die grond aan die punt aan 'n sekere Francis Mitchell behoort het. Die publieke skool het in 1957 oopgemaak.
Geografie
Lilli Pilli is aan die noordelike oewer van die Port Hacking mondingsmeer. Die enigste aangrensende woonbuurte is Caringbah, Port Hacking en Dolans Bay. Die dorpies Maianbar en Bundeena is aan die oorkantste oewer van Port Hacking geleë.
Lilli Pilli word omring deur Gannons Bay, Little Turriel Bay, die Port Hacking-rivier en Great Turriel Bay. Lilli Pilli Point is aan die einde van Lilli Pilli Point Road geleë. Op die punt is 'n reservaat geleë wat op die Royal National Park uitkyk. Die reservaat is 'n goed beskutte piekniekarea. 'n Rotslys loop al langs die noordelike punt vanwaar baie gewilde visvangplekkies gevind kan word tot by Little Turriel Bay.
André Walters
Bydrae tot uitvoerende kunste
As stemakteur het hy in tallose radiodramas verskyn, asook in 'n paar rolprente, soos Eendag op ’n reëndag, Tien oor Tien en Pressure Burst en was 'n gasakteur in die televisiereeks Willem. Hy het ook in die sepies 7de Laan en Egoli gepeel.
Kromdraai-fossielterrein
Kromdraai is ’n grot met talle fossiele sowat 2 km oos van die meer bekende Sterkfontein en sowat 45 km noordwes van Johannesburg, Suid-Afrika. Dit is in die Wieg van die Mensdom, ’n wêrelderfenisgebied, geleë en is self ’n Suid-Afrikaanse erfenisgebied.
Geskiedenis van uitgrawings
Die terrein is in 1938 onder die aandag van Robert Broom gebring deur ’n plaaslike skoolseun, Gert Terrblanche, wat verskeie hominientande daar gevind het. Die tande was deel van ’n skedel wat later die holotipe geword het van Paranthropus robustus. Broom het tot in 1947 uitgrawings op die terrein gedoen en dit sou lei tot die ontdekking van verskeie hominienoorblyfsels. Die terrein bestaan uit Kromdraai A en Kromdraai B; laasgenoemde is waar die hominienoorblyfsels ontdek is. In 1955 is nog verskeie hominienoorblyfsels daar ontdek.
In 1993 is opgrawings deur Francis Thackeray van die Transvaalse Museum en Lee Berger van die Universiteit van die Witwatersrand hervat. Spanne van die Harvard-universiteit en ander het later by hulle aangesluit. Dit het daartoe gelei dat nog hominienfossiele gevind is.
Ouderdom
Die ouderdom van Kromdraai B se fossiele word geraam op sowat 2 tot 1,6 miljoen jaar, en dié van die Paranthropus robustus-fossiele op tussen 1,8 en 1,6 miljoen jaar.
Dizzy Gillespie
John Birks "Dizzy" Gillespie (21 Oktober 1917 – 6 Januarie 1993) was 'n Amerikaanse trompetspeler van jazzmusiek. Hy was ook 'n komponis en sanger. Hy was 'n virtuoos in sy veld en briljant met improvisasie. Sodoende het hy gebou op die virtuose styl van Roy Eldridge maar met die byvoeging van lae harmonie en ritmiese kompleksiteit van 'n virtuositeit wat voorheen ongehoord was in jazzmusiek. Sy kombinasie van musikaliteit, skouspelagtigheid, intelligensie en vaardigheid het hom een van die voorste proponente van die nuwe musiekstyl wat weldra bekend sou staan as bebop gemaak. Sy beret, sy opgepofte wange en sy lighartige persoonlikheid het een van bebop se mees prominente simbole geword.
Hy het in die 1940's saam met Charlie Parker een van die voorste figure in die ontwikkeling van bebop en moderne jazz geword. Hy het onderrig gegee aan, en verskeie musici beïnvloed, soos o.a. die trompetspelers en jazz-ikone Miles Davis, Jon Faddis, Fats Navarro, Clifford Brown, Arturo Sandoval, Lee Morgan, Chuck Mangione, en Johnny Hartman.
Scott Yanow het soos volg oor Gillespie geskryf, "Dizzy Gillespie's contributions to jazz were huge. One of the greatest jazz trumpeters of all time, Gillespie was such a complex player that his contemporaries ended up being similar to those of Miles Davis and Fats Navarro instead, and it was not until Jon Faddis's emergence in the 1970s that Dizzy's style was successfully recreated [....] Gillespie is remembered, by both critics and fans alike, as one of the greatest jazz trumpeters of all time".
Styl
Gillespie is al beskryf as die "sound of surprise". The Rough Guide to Jazz beskryf sy musikale styl (in Engels):
"The whole essence of a Gillespie solo was cliff-hanging suspense: the phrases and the angle of the approach were perpetually varied, breakneck runs were followed by pauses, by huge interval leaps, by long, immensely high notes, by slurs and smears and bluesy phrases; he always took listeners by surprise, always shocking them with a new thought. His lightning reflexes and superb ear meant his instrumental execution matched his thoughts in its power and speed. And he was concerned at all times with swing—even taking the most daring liberties with pulse or beat, his phrases never failed to swing. Gillespie's magnificent sense of time and emotional intensity of his playing came from childhood roots. His parents were Methodists, but as a boy he used to sneak off every Sunday to the uninhibited Sanctified Church. He said later, "The Sanctified Church had deep significance for me musically. I first learned the significance of rhythm there and all about how music can transport people spiritually.""
In Gillespie se sterfkennis word sy styl soos volg beskryf deur Peter Watrous (in Engels):
"In the naturally effervescent Mr. Gillespie, opposites existed. His playing—and he performed constantly until nearly the end of his life—was meteoric, full of virtuosic invention and deadly serious. But with his endlessly funny asides, his huge variety of facial expressions and his natural comic gifts, he was as much a pure entertainer as an accomplished artist."
Wynton Marsalis het Gillespie soos volg opgesom as speler en onderwyser (in Engels):
"His playing showcases the importance of intelligence. His rhythmic sophistication was unequaled. He was a master of harmony—and fascinated with studying it. He took in all the music of his youth—from Roy Eldridge to Duke Ellington—and developed a unique style built on complex rhythm and harmony balanced by wit. Gillespie was so quick-minded, he could create an endless flow of ideas at unusually fast tempo. Nobody had ever even considered playing a trumpet that way, let alone had actually tried. All the musicians respected him because, in addition to outplaying everyone, he knew so much and was so generous with that knowledge..."
Pryse en eerbewyse
In 1989 het Gillespie die Grammy Lifetime Achievement Award ontvang. Die volgende jaar het hy tydens die seremonies wat by die Kennedy Center for the Performing Arts gehou is om die tweehonderdste herdenking van Amerikaanse jazz te vier die Kennedy Center Honors-prys en die American Society of Composers, Authors, and Publishers Duke Ellington Award ontvang vir 50 jaar se prestasies as komponis en uitvoerder.
In 1989 het Gillespie 'n eredoktorsgraad in musiek ontvang van die Berklee College of Music.
In 1993 het hy die Polar musiekprys in Swede gewen. Op 31 Desember 2006 is daar eerbewyse aan hom gebring tydens die program A Jazz New Year's Eve: Freddy Cole & the Dizzy Gillespie All-Star Big Band at The John F. Kennedy Center for the Performing Arts. In 2014 is Gillespie ingelyf in die New Jersey Hall of Fame.
In populêre kultuur
Samuel E. Wright het die karakter van Dizzy Gillespie in die rolprent Bird (1988) wat oor Charlie Parker handel vertolk. Kevin Hanchard het die rol van Gillespie vertolk in die film oor Chet Baker getiteld Born to Be Blue (2015). Charles S. Dutton het Gillespie gespeel in For Love or Country: The Arturo Sandoval Story (2000).
Kieran Darcy-Smith
Kieran Darcy-Smith (gebore 12 Junie 1965) is 'n Australiese akteur, regisseur, en skrywer. Hy is bekend vir sy rolle in die rolprente The Cave (2005), Animal Kingdom (2010), en Wish You Were Here (2012), en in die televisiereeks Wolf Creek (2016).
Hessea pilosula
Hessea pilosula is 'n meerjarige blomplant en geofiet wat tot die genus Hessea behoort en is deel van die Sukkulente Karoo. Die spesie is endemies aan die Noord-Kaap en kom van Steinkopf tot by Hondeklipbaai voor. Die populasie is stabiel en die plant word beskou as seldsaam.
Steenkampsberg-aalwyn
Steenkampsberg-aalwyn (Aloe challisii) is 'n aalwyn wat endemies is aan Mpumalanga waar dit in die Steenkampsberge voorkom. Hier groei dit op die suide- en suidoostehellings op hoogtes van 1 700 tot 1 800 m. Die aalwyn blom in Oktober. Die plant is eers in 2006 geklassifiseer.
June Gittelson
June Gittelson (6 Mei 1910 – 28 November 1993) was 'n Amerikaanse aktrise. Sy was bekend vir haar rolle in die rolprente The White Parade (1934) en Mark of the Vampire (1935).
Traantatoe
duimnael|200px|Jeremy Meeks, ’n oudgevangene en deesdae model, het talle tatoes, onder meer ’n traan by sy linkeroog.
’n Traantatoe is ’n simboliese tatoeëermerk in die vorm van ’n traan wat onder of naby ’n mens se oog aangebring word. Dit is oorspronklik deur Mexikaanse Amerikaners gebruik wat destyds veral in Kalifornië gewoon het. Bendelede is dikwels hier met sulke tatoes gesien.
In gevangenisse beteken die tatoe steeds dikwels dat die persoon iemand vermoor het. Dit kan ook beteken dat iemand in aanhouding verkrag is en deur sy verkragter getatoeëer is om aan te dui dat hy die verkragter se "eiendom" is, want gesigstatoes is onmoontlik om weg te steek.
Neoschrammeniella fulvodesmus
Neoschrammeniella fulvodesmus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Neoschrammeniella en tot die familie Corallistidae. Die wetenskaplike naam van die spesie is die eerste keer geldig gepubliseer in 1983 deur Lévi & Lévi.
Lys van Italiaanse skilders
Hieronder volg 'n lys van Italiaanse skilders in alfabetiese orde wat bekend is om hul kuns.
Lulu Glaser
Lulu Glaser (2 Junie 1874 – September 1958) was 'n Amerikaanse aktrise. Sy was bekend vir haar rolle in die rolprente How Molly Malone Made Good (1915) en Love's Pilgrimage to America (1916).
Lorin Maazel
Lorin Varencove Maazel (* 6 Maart 1930 – † 13 Julie 2014) was 'n Amerikaanse dirigent, violis en komponis. Hy het sy buiging op die podium op die ouderdom van agt gemaak, en in 1953 sy loopbaan van stapel gestuur. Teen 1960 het Maazel reeds 'n goeie reputasie in Europese konsertsale verwerf, maar in teenstelling hiermee het sy loopbaan in die VSA teen 'n slakkepas gegroei.
Hy sou egter later onder andere aangestel word as musikale direkteur van die Cleveland Simfonieorkes, Orchestre National de France, Pittsburgh Simfonieorkes, Beierse Radio Simfonieorkes en die New York Filharmoniese Orkes. Maazel was gerespekteer wat betref sy tegniek en hantering van die dirigeerstaf en het oor 'n fotografiese geheue met betrekking tot partiture beskik. Hy is as onverbiddelik beskryf wat repetisies betref, maar sy houding het egter in sy gevorderde jare versag.
Leonard Slatkin
Leonard Edward Slatkin (* 1 September 1944 – ) is 'n Amerikaanse dirigent, outeur en komponis.
Klipbergdam
Die Klipbergdam verskaf besproeiingswater aan plase in die omgewing van McGregor.
Hierdie dam lê in die vallei van die Koningsrivier, ‘n sytak van die Breederivier, wes van McGregor, suidwes van Robertson, net oos van die Skuilkrans-natuurreservaat en aan die noordekant van die Riviersonderendberge. Dit is by die koördinate 33° 56′ 30″ suid en 19° 47′ 20″ oos.
Die dam is in 1964 gebou, het ‘n volume van net onder die 2 miljoen m³ met ‘n damwal wat 103 m lank is. Die stumeer wat gevorm word, is maksimaal ‘n kwart km² groot.
Dysidea tenuifibra
Dysidea tenuifibra is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1932 deur Burton.
Lime Acres
Lime Acres is 'n nedersetting sowat 7 km vanaf die Finsch-diamantmyn en is in 1964 gestig. Die R385-streekroete gaan by die nedersetting verby.
Kraalaalwyn
Kraalaalwyn (Aloe claviflora) is 'n aalwyn wat in die Wes-Kaap, Oos-Kaap, Vrystaat, Noord-Kaap en die suide van Namibië voorkom. Ander Afrikaanse name is aanteelaalwyn of kanonaalwyn.
Ferenc Fricsay
Ferenc Fricsay (Hongaars:ˈfɛrɛnt͡s ˈfrit͡ʃɒi; 9 Augustus 1914 – 20 Februarie 1963) was 'n Hongaarse dirigent. Hy was vanaf 1960 tot sy dood 'n Oostenrykse burger gewees.
Repertoire en Opnames
Fricsay was bekend vir sy interpretasies van die musiek van Mozart en Beethoven, sowel as die van sy onderwysers Béla Bartók en Zoltán Kodály. Sy 1958 opname van Beethoven se Simfonie No. 9 word gebruik in die rolprent A Clockwork Orange.
Hy het volgens die inskrywing in die New Grove sonder 'n dirigeerstaf gedirigeer, maar het "die ongunstige kritici van sy tegniek tot skande laat kom deur die buitengewone helderheid en presisie van sy uitvoerings," aan welke uitvoerings ook 'n dinamiese gees en helderheid van karakter in die bekende werke toegedig is.
Hy het van die 1950s tot sy dood vir die Deutsche Grammophon plate-etiket opnames gemaak en die inhuldiging van die herboude Deutsche Oper Berlin gelei met 'n uitvoering van Don Giovanni op 24 September 1961. 'n Video van hierdie uitvoering is op DVD uitgereik.
Dysidea tupha
Dysidea tupha is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1824 deur Martens.
Stefan Dennis
Stefan Dennis (gebore 30 Oktober 1958) is 'n Australiese akteur en vervaardiger. Hy is bekend vir sy rolle in die televisiereekse Prisoner (1979) en Neighbours (1985).
Louise Glaum
Louise Glaum (4 September 1888 – 25 November 1970) was 'n Amerikaanse aktrise en vervaardiger. Sy was bekend vir haar rolle in die rolprente Honor Thy Name (1916), The Three Musketeers (1916), Sweetheart of the Doomed (1917), en Sex (1920).
Jason Thompson (akteur)
Jason Thompson (gebore 20 November 1976) is 'n Kanadese akteur. Hy is bekend vir sy rolle in die televisiereekse General Hospital (1963), The Young and the Restless (1973), General Hospital: Night Shift (2007), en 90210 (2008).
2002 Kanadese Grand Prix
Die 2002 Formule Een Kanadese Grand Prix is op 9 Junie 2002 op die Gilles Villeneuve-renbaan in Montreal, Kanada gehou. Dit was die agtste wedren van die kampioenskapseisoen en is deur Michael Schumacher in sy Ferrari gewen.
Finsch-diamantmyn
Die Finsch-diamantmyn is sowat 65 km oos van Postmasburg naby Danielskuil geleë. Die diamantpyp is ontdek deur 'n boer, A.T. Fincham, wat saam met sy vennote hulle regte in 1963 aan De Beers verkoop het vir R4,500,000. Die diamantpyp dek ongeveer 42 akkers. Die myn is sedert sy opening in 1967 as 'n oopgroefmyn bewerk, maar vanaf 1978 is twee skagte gesink om ondergrondse aktiwiteite te begin. Die myn was 630 m diep in 2014.
Op 14 September 2011 het die Suid-Afrikaanse maatskappy Petra Diamonds die myn by De Beers gekoop.
Snyman
Snyman is 'n Afrikaanse van, afgelei van die Duitse Schneider.
Oorsprong
Die eerste Snyman (Christoffel Snyman) was van gemengde afkoms, die kind van Catrijn van Batavia, 'n Indiese slavin en Hans Christoffel Schneider, 'n Duitse soldaat. Christoffel Snyman trou met Margaretha Therese De Savoye, afkomstig van Gent, Vlaandere, in Julie 1689.
Christoffel Snyman en sy vrou het nege kinders gehad:
Gladiolus zambesiacus
Gladiolus zambesiacus is 'n meerjarige geofiet wat tot die genus Gladiolus behoort. Die plant is inheems aan Malawi en Mosambiek.
Snyman
Mense
Sommige van die bekende Snymans sluit in:
Philip Hammond
Philip Anthony Hammond (gebore 4 Desember 1955) is 'n Britse politikus van die Konserwatiewe Party en van 13 Julie 2016 tot 24 Julie 2019 minister van finansies van die Verenigde Koninkryk onder eerste minister Theresa May.
Neoschrammeniella moreti
Neoschrammeniella moreti is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Neoschrammeniella en tot die familie Corallistidae. Die wetenskaplike naam van die spesie is die eerste keer geldig gepubliseer in 1988 deur Lévi & Lévi.
Desmond Chiam
Desmond Chiam (gebore 30 Julie 1989) is 'n Australiese akteur, skrywer, en vervaardiger. Hy is bekend vir sy rolle in die rolprent Magic Camp en in die televisiereekse Bones (2005), NCIS: Los Angeles (2009), en The Shannara Chronicles (2016).
Hessea pusilla
Hessea pusilla is 'n meerjarige blomplant en geofiet wat tot die genus Hessea behoort en is deel van die fynbos. Die spesie is endemies aan die Noord-Kaap en kom op die noordelike Bokkeveldberge-eskarp by Perdekraal voor.
Arthur Dignam
Arthur Dignam (gebore 9 September 1939) is 'n Australiese akteur. Hy is bekend vir sy rolle in die rolprente The Devil's Playground (1976), The Wild Duck (1984), Moulin Rouge! (2001), en Australia (2008).
Adda Gleason
Adda Gleason (19 Desember 1888 – 6 Februarie 1971) was 'n Amerikaanse aktrise. Sy was bekend vir haar rolle in die rolprente The Rosary (1915), Ramona (1916), en One Million B.C. (1940).
Hessea pulcherrima
Hessea pulcherrima is 'n meerjarige blomplant en geofiet wat tot die genus Hessea behoort en is deel van die fynbos. Die spesie is endemies aan die Noord-Kaap en kom op die Bokkeveldberge-eskarp voor. Die plant het van sy habitat afgestaan aan graanverbouing maar die proses is gestaak. Die populasie is stabiel en die plant word as seldsaam beskou.
Afrikaner Calvinisme
Afrikaner Calvinisme is 'n teoretiese kulturele en godsdienstige ontwikkeling onder Afrikaners wat elemente van die Calvinistiese leer van die sewentiende eeu kombineer met 'n "uitverkore volk" ideologie soortgelyk aan dié wat deur voorstanders van die Joodse nasiebeweging aangevoer word.
'n Aantal moderne studies het aangevoer dat Boere vir die Groot Trek saamgetrek het, geïnspireer deur hierdie konsep, en hulle het dit gebruik om hul ondergeskiktheid van ander Suid-Afrikaanse etniese groepe te legitimeer. Daar word vermoed dat dit die godsdienstige basis vir moderne Afrikanernasionalisme en apartheid bygedra het. Afwykende geleerdes het beweer dat Calvinisme eers 'n noemenswaardige rol in die Afrikaner-samelewing gespeel het nadat hulle die trauma van die Tweede Vryheidsoorlog gely het. Vroeë setlaars het in geïsoleerde grenstoestande gewoon en het baie nader aan pseudo-Christelike animistiese oortuigings as georganiseerde godsdiens geleef.
Annus horribilis
Annus horribilis is 'n Latynse frase wat "verskriklike jaar" beteken. Dit is aanvullend tot annus mirabilis, wat "wonderlike jaar" beteken.
Elizabeth II
Die uitdrukking is deur die Britse koningin Elizabeth II gebruik tydens 'n toespraak op 24 November 1992 by Guildhall wat die veertigste jaar van haar bestyging tot die Britse kroon herdenk het; sy het gesê:
"1992 is not a year on which I shall look back with undiluted pleasure. In the words of one of my more sympathetic correspondents, it has turned out to be an annus horribilis."
Kofi Annan
Kofi Annan, die destydse sekretaris-generaal van die Verenigde Nasies, het die uitdrukking tydens 'n perskonferensie op 21 Desember 2004 gebruik. Hy het reflekteer: "Dit behoef geen betoog nie dat dit 'n besonders moeilike jaar was, en ek is verlig dat hierdie annus horribilis tot 'n einde kom." Sy opmerkings is wyd geïnterpreteer as verwysende na volgehoue bewerings van korrupsie in die VN se Irakse- olie-vir-voedsel-program. Hy het ook omwentelings en geweld in Afghanistan, die Demokratiese Republiek van die Kongo, Irak en Soedan; die voortgaande proses van interne VN-hervorming; en "aanhoudende ... kritiek teen die VN" en homself persoonlik bespreek. Annan se opmerkings het vyf dae gekom voor die dodelikste gebeurtenis van die jaar (en een van die dodelikste natuurrampe in die geskiedenis), die tsoenami in die Indiese Oseaan op 26 Desember 2004.
Thapelo Amad
Thapelo Amad is 'n Suid-Afrikaanse politikus en imam. Amad is 'n lid van die Johannesburgse stadsraad, en verteenwoordig die Islamitiese Al Jama-ah-party. Op 27 Januarie 2023 is hy met die steun van die African National Congress (ANC) tot tussentydse Burgemeester van die Stad Johannesburg Metropolitaanse Munisipaliteit verkies. Sy verkiesing het hom die eerste Moslem gemaak om as burgemeester van Johannesburg te dien. Hy het op 24 April 2023 as burgermeester bedank voordat 'n mosie van wantroue teen hom ingestel kon word.
Agtergrond
Amad is in Soweto in die huidige Gauteng gebore. Hy beskik oor 'n graad in Islamitiese wetenskappe, 'n NKR Vlak 4-kwalifikasie in entrepreneurskap en 'n NKR Vlak 5-kwalifikasie in geslagsintegrasie in die staatsdiens, wat hy deur die Nasionale Skool vir Regering verwerf het.
Hy is 'n genoot van die ASRI Future Leaders-program. Hy studeer tans vir 'n bevoegdheidsertifikaat deur die South African Local Government Association (SALGA). Hy is ook 'n imam (Moslem-godsdiensleier).
Politieke loopbaan
Amad is 'n stadsraadslid van Johannesburg en die provinsiale voorsitter van Al Jama-ah, 'n party wat poog om sjaria-wetgewing te handhaaf. In Oktober 2022 het hy as lid van die Burgemeesterskomitee (MMK) vir Ontwikkelingsbeplanning gedien in die kortstondige administrasie van die voormalige ANC-burgemeester, Dada Morero.
Pioneer 3
Pioneer 3 was 'n Amerikaanse tolgestabiliseerde, onbemande ruimtetuig wat 'n deel van die Pioneer-program was. Dit is op 6 Desember 1958 om 05:45:12 UTC gelanseer deur deur die Amerikaanse Leër Ballistiese Missiel Agentskap, saam met NASA, met 'n Juno II vuurpyl. Die ruimtetuig was ontwerp om die Maan te ondersoek en verby die maan en dan in 'n heliosentriese wentelbaan te gaan, maar het misluk. Dit het 'n hoogte van 102,360 km bereik voor dit na die Aarde teruggeval het. Die ruimtetuig se doelwitte is verander, dit moes net die uitstraling in die buitenste Van Allen-gordel meet met twee Geiger–Müllerbuisdetektors aan boord. Dit moes ook die sneller meganisme vir 'n maan fotografiese eksperiment toets.
Thapelo Amad
Verkiesing
Nadat Mpho Phalatse op 26 Januarie 2023 in 'n mosie van wantroue as burgemeester uitgestem is, het dit aan die lig gekom dat Amad haar waarskynlik sal opvolg, aangesien hy deur die African National Congress (ANC), die grootste party in die raad en sy koalisievennote ondersteun is. Die ANC het in 'n verklaring gesê Amad sal as 'n tussentydse burgemeester dien totdat die party 'n koalisie-ooreenkoms met die Economic Freedom Fighters (EFF), die "besluitnemers" in die raad, finaliseer.
Dysidea variabilis
Dysidea variabilis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Pioneer 3
Ruimtetuig-ontwerp
Pioneer 3 was 'n keëlvormige ruimtetuig 58 cm hoog en 25 cm in deursnee aan sy basis. Die keël is saamgestel uit 'n dun veselglasdop wat met 'n goue lagie bedek is om dit elektries geleidend te maak en swart met wit strepe geverf om die temperatuur tussen 10 en 50 °C te handhaaf. Aan die punt van die keël was 'n klein sonde wat met die keël self gekombineer het om as 'n antenna op te tree. Aan die basis van die keël het 'n ring kwikbatterye krag verskaf. ’n Foto-elektriese sensor het uit die middel van die ring uitgesteek. Die sensor is ontwerp met twee fotoselle wat deur die lig van die Maan geaktiveer sou word wanneer die ruimtetuig binne sowat 30 000 km van die Maan was.
Thapelo Amad
Verkiesing
Tydens die raadsvergadering die volgende dag is Amad, Phalatse en ActionSA se Funzi Ngobeni as burgemeester benoem. Amad is met 138 stemme tot burgemeester verkies, vergeleke met Phalatse se 81 stemme en Ngobeni se 46 stemme.
Dysidea variabilis
Die spons behoort tot die genus Dysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1864 deur Duchassaing & Michelotti.
Thapelo Amad
Regeringstyd
Op 2 Februarie 2023 het Amad die lede van sy burgemeesterskomitee aangekondig. Die komitee het bestaan uit vyf ANC-raadslede, en 'n enkele raadslid van elk van die EFF, die African Transformation Movement, en die Patriotic Alliance. Hy het egter op 24 April 2023 as burgermeester bedank.
Pioneer 3
Ruimtetuig-ontwerp
Die aanvanklike plan was dat die ruimtetuig met 'n kamera toegerus sou wees om 'n foto van die Maan te neem maar na die ontdekking van die Van Allen-gordel deur Explorer 1, was die kamera vervang met 'n Geigerteller wat radiasie kon meet. In die middel van die keël was 'n spanningtoevoerbuis en twee Geiger–Müllerbuisdetektors. 'n Sender met 'n massa van 0,5 kg het 'n fasegemoduleerde sein van 0,1 W teen 'n frekwensie van 960,05 MHz gelewer. Die gemoduleerde drakrag was 0,08 W en die totale effektiewe uitgestraalde krag 0,18 W. 'n Ontspinmeganisme het bestaan uit twee gewigte van 7 gram wat na die punt van twee 150 cm-drade uitgespoel het toe dit 10 uur na lansering deur 'n hidrouliese tydhouer geaktiveer is. Die gewigte is ontwerp om die ruimtetuig se tol van 400 rpm tot 6 rpm te vertraag, en dan is die gewigte en drade losgelaat.
Lucile Gleason
Lucile Gleason (6 Februarie 1888 – 18 Mei 1947) was 'n Amerikaanse aktrise. Sy was bekend vir haar rolle in die rolprente I Like It That Way (1934), The Higgins Family (1938), Grandpa Goes to Town (1940), en The Clock (1945).
Pioneer 3
Ruimtetuig-ontwerp
Die Thor-Able Pioneer ruimtetuig was ontwerp om in 'n wentelbaan om die Maan te gaan, terwyl die Juno Pioneer ruimtetuig ontwerp is om op die Maan neer te stort. Met die lanseer vuurpyl se growwe leidingstelsel en direkte baan trajek was die kans skraal dat die tuig wel die Maan sou tref. Tog, 'n naby verbyvlug, eerder as 'n botsing, was nog beskou as 'n suksesvolle sending.
Die sending
Die vlugplan vir Pioneer 3 het bepaal dat dit naby aan die Maan verby moes gaan na 33.75 ure en dan in 'n wentelbaan om die Son sou gaan. Die Juno II vuurpyl het lanseerplatform LC-5 om 05:45:12 GMT verlaat op 6 Desember 1958. Die lansering het seepglad verloop tot met die eerste stadium oorskakeling tot die enjin 3.7 sekondes te vroeg afgeskakel het weens 'n mislukking van die dryfmiddeluitputtingsensors, wat 'n snelheids tekort van etlike honderde voet per sekonde gelaat het. Die inspuithoek was ook ongeveer 71° in plaas van die beplande 68°, en die ontspinmeganisme het ook nie werk nie. Die ruimtetuig het 'n hoogte van 102 360 bereik km (109 740 km vanaf die middel van die Aarde) voordat dit terug geval het Aarde toe. Dit het weer die aarde se atmosfeer binnegegaan en op 7 Desember omstreeks 19:51 UTC (2:51 ET) oor Afrika uitgebrand op 'n geskatte ligging van 16,4° N, 18,6° O. Die tuig het telemetrie vir ongeveer 25 uur van sy 38-uur-6-minute reis teruggekeer. Die ander 13 uur was verduisteringsperiodes weens die ligging van die twee opsporingstasies. Die inligting teruggestuur na die aarde het getoon dat die interne temperatuur op ongeveer 43 °C gebly het oor die grootste deel van die tydperk.
Alhowel Pioneer 3 nie sy primêre doelwit, om verby die maan te vlieg, bereik het nie, was die data verkry tydens die vlug van groot waarde vir James Van Allen. Dié data, tesame met die data van Explorer 1 en Explorer 3 het tot die ontdekking van 'n afsonderlike tweede stralingsgordel om die Aarde gelei.
Neoschrammeniella norfolkii
Neoschrammeniella norfolkii is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Modeweek
'n Modeweek is 'n geleentheid in die modebedryf wat ongeveer een week duur en waar modeontwerpers, handelsmerke of "huise" hul nuutste versamelings vertoon in modevertonings aan kopers en die media. Hierdie geleenthede beïnvloed tendense vir die huidige en komende seisoene.
Die mees prominente modeweke word in die "modehoofstede" van die wêreld gehou: New York, Londen, Milaan, en Parys, oftewel die "Groot Vier", wat die meeste persdekking ontvang.
Namate die modetoneel meer multipolêr word in die 21ste eeu, bied ander sentrums soos Shanghai, Hong Kong, Sydney, São Paulo, Beijing, Singapore, Seoul, Berlyn, Doebai, Los Angeles, Madrid, Monaco, Rome, Taipei, Vancouver, Kopenhagen, Toronto, Johannesburg en Tokio ook modeweke aan.
Kleinbosch-begraafplaas
In die Kleinbosch-begraafplaas (ook bekend as die Du Toit-begraafplaas) by die Paarl lê Hugenote en bekende afstammelinge van Hugenote begrawe. Dit lê tussen koejawelboorde op die plaas Kleinbosch (tans Augusta Kleinbosch) aan Kleinboschweg in Daljosafat. In die begraafplaas is ‘n gedenkteken vir die lede van die Genootskap van Regte Afrikaners, naamlik ds. S.J. du Toit, sy ouer broer D.F. du Toit (oom Lokomotief), P.J. Malherbe, G.J. Malherbe, D.F. du Toit (Danie Dokter), S.G. du Toit, C.P. Hoogenhout en ds. August Ahrbeck.
Ds. Du Toit, D.F. du Toit (D.F. seun) en P.J. Malherbe lê hier begrawe. Ook is hier die grafte van Martha, die suster van Piet Retief, die skrywer D.P. du Toit en die grondlegger van die moderne wynbou in Suid-Afrika en bekend om pinotage-wyn, Abraham Izak Perold. Die begraafplaas is reeds in 1692 deur die Hugenote-stamvader Francois du Toit op sy plaas aangelê. In 1942 is die begraafplaas tot monument verklaar. Op hierdie plaas is ook die historiese Gedenkschool der Hugenoten.
Dysideidae
Dysideidae is 'n familie van sponsdiere uit die klas van die Demospongiae (gewone sponse).
Jacob Tierney
Jacob Tierney (gebore 26 September 1979) is 'n Kanadese akteur, regisseur, en skrywer. Hy is bekend vir sy rolle in die rolprente Twist (2003), The Trotsky (2009), en Preggoland (2014), en in die televisiereeks Letterkenny (2016).
Dysidea villosa
Dysidea villosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1886 deur Lendenfeld.
Pella-aalwyn
Pella-aalwyn (Aloe dabenorisana) is 'n aalwyn wat endemies is aan die Noord-Kaap en kom voor in die Dabenorisberge en Pellaberg in Boesmanland. Die aalwyn is seldsaam. Die plant groei op kranse en hang af teen die kranse. Die blare buig terug na die stam toe en is dof groen met 'n rooi tint. Daar is klein, wit, tande op die blaarrande.
Paulin Soumanou Vieyra
Agtergrond
Hy is gebore in Porto Novo, Benin, en het opgevoed in Parys, Frankryk, waar hy aan die Institut des hautes études cinématographiques studeer het. In 1955 in Parys het hy die eerste Franstalige Afrika film, Afrique sur Seine, verfilm. Sy ander belangrike prestasies vir film in Afrika sluit in die stigting van die "Fédération panafricaine des cinéastes" in 1969.
In 1971 was hy 'n lid van die jurie by die 7de Moskou Internasionale Rolprentfees. Twee jaar later was hy 'n lid van die jurie by die 8ste Moskou Internasionale Rolprentfees In 1985 was hy 'n lid van die jurie by die 14de Moskou Internasionale Rolprentfees.
Hy is in 1987 op 62 jarige leeftyd in Parys oorlede.
2003 Kanadese Grand Prix
Die 2003 Formule Een Kanadese Grand Prix is op 15 Junie 2003 op die Gilles Villeneuve-renbaan in Montreal, Kanada gehou. Dit was die agtste wedren van die kampioenskapseisoen en is deur Michael Schumacher in sy Ferrari gewen.
Paul Berg
Akademiese poste
Nadat hy sy nagraadse studies voltooi het, het Berg twee jaar (1952–1954) as 'n nadoktorale genoot by die Amerikaanse Kankervereniging deurgebring, en by die Instituut vir Sitofisiologie in Kopenhagen, Denemarke en die Washington University School of Medicine gewerk. In 1954 het hy tyd deurgebring as 'n Geleerde in Kankernavorsing met die Departement Mikrobiologie aan die Washington University School of Medicine. Hy het saam met die Amerikaanse biochemikus Arthur Kornberg gewerk terwyl hy by die Universiteit van Washington werksaam was. Berg was ook aangestel as 'n navorsingsgenoot by Clare Hall, Cambridge. Hy was 'n professor aan die Washington University School of Medicine van 1955 tot 1959. Na 1959 het Berg na Stanford-universiteit verhuis, waar hy van 1959 tot 2000 biochemie onderrig het en vanaf 1985 tot 2000 as direkteur van die Beckman Sentrum vir Molekulêre en Genetiese Geneeskunde gedien het. In 2000 het hy uit sy administratiewe en onderwysposte getree en voortgegaan met sy navorsing.
Navorsingsbelangstellings
Berg se nagraadse studies het die gebruik van radio-isotoopspoorders behels om intermediêre metabolisme te bestudeer. Dit het gelei tot die begrip van hoe voedsel omgeskakel word na sellulêre materiale, deur die gebruik van isotopiese koolstowwe of swaar stikstofatome. Paul Berg se doktorsgraadtesis is oor die omskakeling van mieresuur, formaldehied en metanol na volledig gereduseerde toestande van metielgroepe in metionien. Hy was ook een van die eerstes wat gedemonstreer het dat foliensuur- en B12-kofaktore 'n rol speel in dié prosesse.
Berg is waarskynlik die bekendste vir sy baanbrekerswerk wat geensplyting van rekombinante DNS behels. Berg was die eerste wetenskaplike wat 'n molekule geskep het wat DNS van twee verskillende spesies bevat deur DNS van 'n ander spesie in 'n molekule in te voeg. Hierdie geen-splytingstegniek was 'n fundamentele stap in die ontwikkeling van moderne genetiese ingenieurswese. Nadat hy die tegniek ontwikkel het, het Berg dit vir sy studies van virale chromosome gebruik.
Berg is tans 'n emeritusprofessor by Stanford-universiteit. Vanaf 2000 het hy opgehou om aktiewe navorsing te doen, om op ander belangstellings te fokus, insluitende betrokkenheid by openbare beleid vir biomediese kwessies wat rekombinante DNS en embrioniese stamselle behels en om 'n boek oor genetikus George Beadle te publiseer.
Berg is 'n lid van die Raad van Borge van die Bulletin of the Atomic Scientists. Hy was ook 'n organiseerder van die Asilomar-konferensie oor rekombinante DNS in 1975. Die vorige jaar het Berg en ander wetenskaplikes gevra vir 'n vrywillige moratorium op sekere rekombinante DNS-navorsing totdat hulle die risiko's kon evalueer. Daardie invloedryke konferensie het wel die potensiële gevare geëvalueer en riglyne vir biotegnologie-navorsing opgestel. Dit kan gesien word as 'n vroeë toepassing van die voorsorgbeginsel.
Ander toekennings en eerbewyse
Hy is in 1966 verkies as 'n genoot van die Amerikaanse Akademie vir Kuns en Wetenskappe. In 1983 het Ronald Reagan die Nasionale Medalje van Wetenskap aan Berg oorhandig. In 1989 het hy die Goue Plaat-toekenning van die American Academy of Achievement ontvang. Hy is in 1992 tot 'n Buitelandse lid van die Royal Society verkies. In 2005 is die Biotechnology Heritage Award aan hom toegeken deur die Biotechnology Industry Organisation en die Chemical Heritage Foundation. In 2006 het hy Wonderfest se Carl Sagan-prys vir "die gewild maak van wetenskap" ontvang.
Rookgat
thumb|220px|Swart rookgate is in 1979 die eerste keer op die Oos-Pasifiese Rug ontdek. thumb|220px|'n Wit rookgat naby [[Japan.]]
Rookgate kom voor by hipotermiese bronne op die bodem van die diepsee. Hier ontsnap warm water, wat verskeie opgeloste minerale bevat, en meng met die kouer omliggende water. In die proses slaan die opgeloste minerale in rofweg ronde mineraalstrukture neer en vorm donker of ligte wolke fyn deeltjies, na gelang van hulle samestelling. Dit wek die indruk van 'n rookwolk wat uit 'n skoorsteenvormige struktuur trek.
Sommige van dié strukture kan tot 60 m hoog word. 'n Voorbeeld was "Godzilla", 'n struktuur op die bodem van die Stille Oseaan naby Oregon wat 40 m hoog geword het voordat dit in 1996 omgeval het.
Kenmerke
Sulfiede en ander soute van yster, mangaan, koper en sink word opgelos in die water wat by rookgate ontsnap. Dié water kan 'n temperatuur van tot 300 °C bereik. Dit kom in aanraking met die koue seewater van sowat 2 °C. Tydens die verkoelingsproses slaan fyn mineraaldeeltjies neer en vorm die "skoorsteen" sowel as die "rook" wat deur die gate vrygestel word. As die deeltjies ryk is aan ystersoute het dit 'n kenmerkende swartgrys kleur, en daarom word daarna verwys as 'n swart rookgat. Indien groot hoeveelhede sulfate in die water opgelos is, word 'n ligte wolk gevorm, wat 'n wit rookgat genoem word.
Beide swart en wit rookgate kan in 'n hidrotermiese veld voorkom: swart rookgate gewoonlik in die middel en wit rookgate aan die kant, op 'n sekere afstand van die hittebronne.
Wit rookgate stel minerale van 'n ligter kleur vry, soos dié wat barium, kalsium en silikon bevat. Hulle het ook gewoonlik pluime van 'n laer temperatuur, moontlik omdat hulle dikwels verder van hulle hittebron af geleë is.
Mpofu-natuurreservaat
Mpofu-natuurreservaat is 'n natuurreservaat in die Amathole-distrik van die Oos-Kaapprovinsie, Suid-Afrika wat deur Oos-Kaapse Parkeraad bestuur word.
Crossopteryx febrifuga
Die sandkroonbessie (Crossopteryx febrifuga) is 'n boom wat tot die Crossopteryx familie hoort. In Suid-Afrika is die boom inheems in Limpopo en in die res van Afrika in Angola, Benin, Botswana, Burkina Faso, Burundi, die Caprivistrook in Namibië, Demokratiese Republiek die Kongo, Ethiopië, Gaboen, Gambië, Ghana, Guinee, Guinee-Bissau, Ivoorkus, Kameroen, Kenia, Malawi, Mali, Mosambiek, Nigerië, Republiek die Kongo, Rwanda, Senegal, Sentraal-Afrikaanse Republiek, Sierra Leone, Soedan, Tanzanië, Togo, Tsjad, Uganda, Zambië en Zimbabwe.
Mpofu-natuurreservaat
Mpofu is ongeveer 25 km (16 myl) noordwes van Fort Beaufort en 20 km (12 myl) wes van Balfour geleë. Dit lê op die platorand en onderste valleie van die Katberg en beslaan 7 500 ha (19 000 hektaar) met hoogtes wat wissel van 550 tot 1 384 meter (1 804 tot 4 541 voet). Die reservaat is in 1985 gestig uit grond wat gekoop is van families wat van die 1820-Setlaars afstam.
Crossopteryx febrifuga
Die plant se FSA-nommer is 683. Die genus het net een spesie en is dus 'n Monotipiese takson.
Mpofu-natuurreservaat
Plantegroei
Die plantegroei van die reservaat bestaan uit grasveld-, bos- en Albanie-ruigte-biome. Baie spesies flora wat in hierdie biome voorkom, is endemies aan Suid-Afrika. Bosindringing deur Acacia karroo is tans 'n bedreiging vir die biodiversiteit van die Mpofu-natuurreservaat.